**N Á V R H**

**ZÁKON**

**z … 2019,**

**ktorým sa mení a dopĺňa zákon č. 1/2014 Z. z. o organizovaní verejných športových podujatí a o zmene a doplnení niektorých zákonov v znení zákona č. 440/2015 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 1/2014 Z. z. o organizovaní verejných športových podujatí a o zmene a doplnení niektorých zákonov v znení zákona č. 440/2015 Z. z. sa mení a dopĺňa takto:

1. V § 1 ods. 1 sa za slovo „bezpečnosti“ vkladá čiarka a slová „ochrany a služieb“.
2. V § 1 ods. 2 sa slovo „účastníkov“ nahrádza slovom „divákov“, slová „o) a r)“ sa nahrádzajú slovami „o), r), s) a x)“ a vypúšťajú sa slová „ods. 2 písm. h) a i)“.
3. V § 2 písm. a) sa slová „telesnej kultúry“ nahrádzajú slovom „športu“.
4. V § 2 písm. j) sa slová „informačnom systéme o bezpečnosti na športových podujatiach (ďalej len „informačný systém“) podľa § 22 ods. 2“ nahrádzajú slovami „Informačnom systéme Ministerstva vnútra Slovenskej republiky („ďalej len „informačný systém“)“.
5. V § 4 ods. 2 písm. c) sa číslo „30“ nahrádza číslom „15“.
6. V § 4 ods. 3 písm. n) sa slová „zabezpečuje výkon činnosti“ nahrádzajú slovami „poskytuje súčinnosť pri plnení úloh“.
7. V § 5 ods. 3 sa číslo „15“ nahrádza slovom „sedem“.
8. V § 6 ods. 1 písm. l) sa na konci pripájajú tieto slová: „a zabezpečiť, aby počas podujatia nebola prekročená projektovaná kapacita športového zariadenia“.
9. V § 6 ods. 1 písm. p) sa za slovo „podujatia“ vkladajú slová „a východ z neho“.
10. V § 6 ods. 1 písm. s) sa na konci pripájajú tieto slová: „a dobrovoľníka“.
11. V § 6 sa odsek 1 dopĺňa písmenami w) až af), ktoré znejú:

„w) označiť miesta zdravotníckej pomoci na situačnom pláne miesta konania podujatia,

x) zabezpečiť pre dobrovoľníkov reflexné vesty alebo reflexné rovnošaty s výrazným nápisom „DOBROVOĽNÍK“ a číslom na prednom a zadnom diele vesty, farebne odlíšené od reflexnej vesty alebo reflexnej rovnošaty usporiadateľa a odborne spôsobilého zamestnanca prevádzkovateľa strážnej služby,

y) zabezpečiť asistenciu pre osoby so zdravotným postihnutím, osoby so zníženou pohyblivosťou a osoby vyššieho veku v priestoroch športového zariadenia,

z) zabezpečiť, aby vstupenky pre divákov vystavené na meno a priezvisko diváka boli označené menom a priezviskom diváka, ktorému bola vstupenka vystavená,

aa) viesť a uchovávať najmenej 30 dní odo dňa skončenia podujatia zoznam divákov, ktorým boli vstupenky vystavené na meno a priezvisko diváka, v rozsahu meno a priezvisko,

ab) umožniť divákovi, ktorému bola vstupenka vystavená na meno a priezvisko diváka, vstup na podujatie až po overení totožnosti diváka s touto vstupenkou na základe dokladu totožnosti,

ac) poskytnúť bezodkladne Policajnému zboru na vyžiadanie zoznam divákov, ktorým boli vstupenky vystavené na meno a priezvisko diváka,

ad) viesť zoznam členov usporiadateľskej služby v rozsahu meno, priezvisko, dátum narodenia a číslo reflexnej vesty,

ae) viesť zoznam odborne spôsobilých zamestnancov strážnej služby vykonávajúcej činnosť usporiadateľskej služby v rozsahu meno, priezvisko, dátum narodenia a číslo reflexnej vesty,

af) poskytnúť bezodkladne Policajnému zboru na vyžiadanie zoznam členov usporiadateľskej služby alebo zoznam odborne spôsobilých zamestnancov strážnej služby vykonávajúcej činnosť usporiadateľskej služby.“.

1. V § 6 ods. 2 písm. c) sa slová „a) a c)“ nahrádzajú slovami „a), c) a g)“.
2. V § 6 ods. 3 písm. d) sa vypúšťajú slová „a umožniť vstup na podujatie až po overení totožnosti diváka s touto vstupenkou na základe dokladu totožnosti“.
3. V § 6 ods. 3 písmeno f) znie:

„f) uzavrieť písomnú zmluvu s prevádzkovateľom strážnej služby, ktorej predmetom je výkon činnosti usporiadateľskej služby.“.

1. V § 6 ods. 3 písm. g) sa za slovo „zboru,“ vkladajú slová „príslušníka obecnej polície, ak obecná polícia poskytuje súčinnosť pri plnení úloh usporiadateľskej služby,“ a za slová „zdravotnej služby,“ sa vkladajú slová „zástupcu divákov podporujúcich domáce družstvo alebo jednotlivca, zástupcu divákov podporujúcich hosťujúce družstvo alebo jednotlivca,“.
2. V § 6 sa odsek 3 dopĺňa písmenami h) a i), ktoré znejú:

„h) poskytnúť priestory v športovom zariadení pre nasadenie síl a prostriedkov príslušníkov Policajného zboru a na bezprostredné vykonanie služobného zákroku, ak je narušený verejný poriadok, ochrana života, zdravia alebo majetku,

i) zriadiť riadiacu miestnosť športového zariadenia.“.

1. V § 7 ods. 1 prvej vete sa za slovom „zariadenia“ vypúšťa čiarka a slová „ak je zriadená“.
2. V § 7 sa vypúšťa odsek 5.
3. V § 8 ods. 1 sa za slovo „informovanosti“ vkladá čiarka a slovo „služieb“.
4. V § 8 ods. 2 sa na konci pripájajú tieto slová: „a dobrovoľníkov“.
5. V § 8 ods. 3 písm. b) sa slová „plniť úlohy“ nahrádzajú slovami „poskytovať súčinnosť pri plnení úloh“.
6. § 8 sa dopĺňa odsekom 4, ktorý znie:

„(4) Činnosť obecnej polície vykonávaná na základe dohody podľa odseku 3 nenahrádza usporiadateľskú službu.“.

1. V § 9 ods. 2 sa číslo „20“ nahrádza číslom „25“.
2. V § 9 ods. 4 sa číslo „50“ nahrádza číslom „60“.
3. V § 10 ods. 1 sa na konci pripája táto veta: „Hlavný usporiadateľ organizuje a riadi činnosť usporiadateľskej služby, ak pre podujatie nie je určený bezpečnostný manažér.“.

1. V § 10 ods. 5 sa za slovami „§ 13 ods. 5“ vypúšťa čiarka a slová “ktoré určujú rozsah teoretickej prípravy a praktickej prípravy“.
2. V § 10 odsek 7 znie:

„(7) Skúška hlavného usporiadateľa sa skladá z písomnej časti vo forme testu a ústnej časti. Ústna časť skúšky sa vykonáva až po úspešnom absolvovaní písomnej časti pred skúšobnou komisiou. Skúšobná komisia má troch členov, ktorých na žiadosť národného športového zväzu vymenúva odborná komisia podľa § 13 ods. 8 zo zoznamu odborne spôsobilých osôb podľa § 13 ods. 9 písm. b) na konkrétny termín skúšky.“.

1. V § 10 ods. 9 sa za písmeno b) vkladá nové písmeno c), ktoré znie:

„c) druh športu, na ktorý sa odborná spôsobilosť na výkon činnosti hlavného usporiadateľa vzťahuje,“.

Doterajšie písmená c) až f) sa označujú ako písmená d) až g).

1. V § 11 ods. 6 sa za písmeno b) vkladá nové písmeno c), ktoré znie:

„c) druh športu, na ktorý sa odborná spôsobilosť na výkon činnosti bezpečnostného manažéra vzťahuje,“.

Doterajšie písmená c) až f) sa označujú ako písmená d) až g).

1. V § 12 odsek 1 znie:

„(1) Usporiadateľ plní úlohy podľa pokynov bezpečnostného manažéra alebo podľa pokynov hlavného usporiadateľa, ak pre podujatie nie je určený bezpečnostný manažér.“.

1. V § 12 ods. 8 sa za písmeno b) vkladá nové písmeno c), ktoré znie:

„c) druh športu, na ktorý sa odborná spôsobilosť na výkon činnosti usporiadateľa vzťahuje,“.

Doterajšie písmená c) až f) sa označujú ako písmená d) až g).

1. V § 13 sa za odsek 6 vkladá nový odsek 7, ktorý znie:

„(7) Ak hlavný usporiadateľ je držiteľom platného osvedčenia hlavného usporiadateľa alebo ak bezpečnostný manažér je držiteľom platného osvedčenia bezpečnostného manažéra, odborná príprava a skúška na získanie odbornej spôsobilosti na výkon činnosti hlavného usporiadateľa alebo bezpečnostného manažéra pre ďalší druh športu obsahuje iba oblasti podľa odseku 5 písm. e) a f) v príslušnom športe. Ak usporiadateľ je držiteľom platného preukazu usporiadateľa, odborná príprava a skúška na získanie odbornej spôsobilosti na výkon činnosti usporiadateľa pre ďalší druh športu obsahuje iba oblasti podľa odseku 5 písm. e) a f) v príslušnom športe.“.

Doterajšie odseky 7 až 13 sa označujú ako odseky 8 až 14.

1. V § 13 odsek 8 znie:

„(8) Policajný zbor na účely zabezpečenia jednotných pravidiel priebehu odbornej prípravy a skúšok na získanie odbornej spôsobilosti na výkon činnosti hlavného usporiadateľa, bezpečnostného manažéra a usporiadateľa vymenúva odbornú komisiu. Odborná komisia má šesť členov, ktorými sú jeden zástupca Ministerstva školstva, vedy, výskumu a športu Slovenskej republiky, jeden zástupca Generálnej prokuratúry Slovenskej republiky, dvaja zástupcovia národných športových zväzov a dvaja zástupcovia Policajného zboru. Funkčné obdobie členov odbornej komisie je štyri roky.“.

1. V § 13 sa za odsek 8 vkladá nový odsek 9, ktorý znie:

„(9) Odborná komisia v oblasti odbornej prípravy a skúšky hlavného usporiadateľa, bezpečnostného manažéra a usporiadateľa

1. vymenúva a odvoláva členov skúšobnej komisie na skúšku hlavného usporiadateľa a skúšku bezpečnostného manažéra,
2. vedie zoznam odborne spôsobilých osôb pre oblasti podľa odseku 5,
3. určuje jednotné pravidlá,
4. vykonáva pre národné športové zväzy metodickú, konzultačnú a poradenskú činnosť.“.

Doterajšie odseky 9 až 14 sa označujú ako odseky 10 až 15.

1. V § 13 odsek 15 znie:

„(15) Hlavný usporiadateľ, bezpečnostný manažér a usporiadateľ sú športovými odborníkmi podľa osobitného predpisu.12a)“.

Poznámka pod čiarou k odkazu 12a znie:

„12a) § 6 zákona č. 440/2015 Z. z. o športe a o zmene a doplnení niektorých zákonov v znení neskorších predpisov.“.

1. § 13 sa dopĺňa odsekom 16, ktorý znie:

„(16) Podrobnosti o odbornej príprave a skúške hlavného usporiadateľa, bezpečnostného manažéra a usporiadateľa upraví národný športový zväz vnútorným predpisom.“.

1. V § 13a ods. 4 sa vypúšťajú slová „a 7“.
2. V § 13a ods. 5 sa za písmeno b) vkladá nové písmeno c), ktoré znie:

„c) druh športu, na ktorý sa odborná spôsobilosť na výkon činnosti delegáta zväzu vzťahuje,“.

Doterajšie písmená c) až f) sa označujú ako písmená d) až g).

1. V § 13a ods. 6 sa na konci pripájajú slová „ods. 1 až 7 a 10 až 14“.
2. § 13a sa dopĺňa odsekmi 7 a 8, ktoré znejú:

„(7) Delegát zväzu je športovým odborníkom podľa osobitného predpisu.12a)

(8) Podrobnosti o odbornej príprave a skúške delegáta zväzu upraví národný športový zväz vnútorným predpisom.“.

1. V § 14 ods. 1 písm. e) sa slová „§ 22 ods. 3 osobe oprávnenej na spracúvanie údajov v informačnom systéme podľa § 22 ods. 9“ nahrádzajú slovami „§ 22 ods. 2 organizátorovi podujatia na účely ich spracovania v informačnom systéme“.
2. V § 14 ods. 1 sa vypúšťa písmeno f).
3. V § 14 ods. 2 písm. e) treťom bode sa na konci vypúšťa slovo „alebo“.

1. V § 14 ods. 2 písm. e) štvrtom bode sa na konci pripája slovo „alebo“.
2. V § 14 ods. 2 písm. h) sa slová „„USPORIADATEĽ“ alebo „SECURITY““ nahrádzajú slovami „„USPORIADATEĽ“, „SECURITY“ alebo „DOBROVOĽNÍK““.
3. V § 14 sa za odsek 2 vkladajú nové odseky 3 a 4, ktoré znejú:

„(3) Ak nejde o podujatie podľa § 9 ods. 3 a 4 a organizátor podujatia zabezpečil činnosť usporiadateľskej služby prostredníctvom prevádzkovateľa strážnej služby, odborný zamestnanec prevádzkovateľa strážnej služby má oprávnenia člena usporiadateľskej služby podľa odseku 1 a povinnosti člena usporiadateľskej služby podľa odseku 2.

(4) Dobrovoľník má oprávnenia člena usporiadateľskej služby podľa odseku 1 písm. c) a povinnosti člena usporiadateľskej služby podľa odseku 2 písm. a) až c), g) a h).“.

Doterajší odsek 3 sa označuje ako odsek 5.

1. V § 16 písm. a) sa za slovo „výrobok“ vkladá čiarka a slovo „kuklu“.
2. V § 16 písm. e) sa na konci pripájajú tieto slová: „a to aj počas premiestňovania sa na miesto konania podujatia alebo z miesta konania podujatia, v priestoroch verejnej dopravy a hromadných dopravných prostriedkoch,“.
3. V § 16 písm. g) druhom bode sa za slovo „rase“ vkladá čiarka a slovo „pohlaviu“.
4. V § 16 sa vypúšťa písmeno h).

Doterajšie písmená i) a j) sa označujú ako písmená h) a i).

1. V § 18 ods. 6 sa na konci pripájajú tieto slová: „a je povinný byť prítomný na mieste konania podujatia v čase konania podujatia“.
2. V § 20 odsek 5 znie:

„(5) Pri organizovaní podujatia v športovom zariadení, na ktorom sa predpokladá účasť 4 000 a viac divákov, musia byť na účel ochrany bezpečnosti a zdravia divákov zriadené vo vnútornom priestore športového zariadenia najmenej dve miesta zdravotníckej pomoci so zdravotníckym pracovníkom.15) Pri ostatných podujatiach musí byť na účel ochrany bezpečnosti a zdravia divákov zriadené najmenej jedno miesto zdravotníckej pomoci so zdravotníckym pracovníkom. Miestom zdravotníckej pomoci sa rozumie aj vozidlo ambulancie záchrannej zdravotnej služby podľa osobitného predpisu.16)“.

Poznámka pod čiarou k odkazu 16 znie:

„16) § 5 zákona č. 579/2004 Z. z. o záchrannej zdravotnej službe a o zmene a doplnení niektorých zákonov.“.

1. V § 20 ods. 6 sa slová „priestorov, verejných priestranstiev a priestorov určených na poskytovanie služieb na mieste“ nahrádzajú slovom „miesta“.
2. § 20 sa dopĺňa odsekom 8, ktorý znie:

„(8) Medzinárodnú spoluprácu v oblasti výmeny informácií o podujatiach zabezpečuje Ministerstvo vnútra Slovenskej republiky (ďalej len „ministerstvo vnútra“).“.

1. V § 21 ods. 5 sa slová „Ministerstvo vnútra Slovenskej republiky po dohode s Ministerstvom školstva, vedy, výskumu a športu Slovenskej republiky“ nahrádzajú slovami „ministerstvo vnútra“.
2. § 22 a 23 vrátane nadpisu § 22 znejú:

„§ 22

**Evidencia v informačnom systéme**

(1) Informačný systém obsahuje evidenciu o fyzických osobách,

a) ktorým bol uložený trest zákazu účasti na verejných podujatiach alebo obmedzenie podľa osobitného predpisu,17)

b) ktoré boli odsúdené za trestné činy spáchané v súvislosti s účasťou na verejnom podujatí alebo ktorých trestné stíhanie za takéto trestné činy bolo podmienečne zastavené alebo skončené zmierom,

c) ktoré boli postihnuté za priestupky podľa § 25 ods. 1, 3 až 6 a priestupky diváckeho násilia podľa § 26,

d) ktoré boli postihnuté za správne delikty podľa § 24,

e) ktorým bolo uložené obmedzujúce opatrenie spočívajúce v zákaze účasti na verejných podujatiach,

f) ktoré majú príslušným orgánom verejnej moci uložené predbežné opatrenie podľa § 27 ods. 2 alebo primerané obmedzenie spočívajúce v zákaze účasti na podujatiach podľa osobitného predpisu,18)

g) ktoré sú štátnymi príslušníkmi iného štátu a bolo im uložené administratívne vyhostenie a zákaz vstupu na územie Slovenskej republiky za protiprávne konanie v súvislosti s účasťou na podujatí, ktorého sa dopustili na území Slovenskej republiky,

h) ktoré boli postihnuté alebo potrestané za protiprávne konanie v súvislosti s účasťou na podujatí v cudzine,

i) ktoré sa dopustili konania zakladajúceho podozrenie z priestupku diváckeho násilia alebo z trestného činu spáchaného v súvislosti s účasťou na podujatí a ich totožnosť nebola zistená.

(2) Evidencia podľa odseku 1 obsahuje

a) meno a priezvisko,

b) rodné číslo alebo číslo identifikačného dokladu, ak ide o štátneho príslušníka iného štátu,

c) dátum narodenia,

d) pohlavie,

e) adresu trvalého pobytu alebo obdobného pobytu,

f) štátnu príslušnosť,

g) príslušnosť alebo iné vzťahy k športovým klubom,

h) druh športu, v súvislosti s účasťou na ktorom sa osoba dopustila protiprávneho konania,

i) fotografiu tváre,

j) údaje o protiprávnom konaní, ktoré bolo dôvodom zápisu do evidencie, ku ktorým môžu byť v digitálnej forme pripojené listiny, obrazové, zvukové a obrazovo-zvukové záznamy súvisiace s protiprávnym konaním,

k) údaje o čase trvania a rozsahu zákazu účasti na podujatiach, označenie orgánu, ktorý o zákaze rozhodol a dátum právoplatnosti rozhodnutia,

l) údaje o výške a splatnosti uloženej pokuty,

m) údaje o iných uložených sankciách a opatreniach,

n) iné charakteristiky slúžiace na identifikáciu fyzickej osoby.

(3) Ak sa do evidencie podľa odseku 1 zapisujú údaje o maloletej osobe a jej protiprávnom konaní, okrem údajov podľa odseku 2 písm. a) až j) a n) sa do evidencie zapisujú aj identifikačné údaje jej zákonného zástupcu a identifikačné údaje fyzickej osoby, ktorá maloletú osobu na podujatí sprevádzala v čase jej protiprávneho konania, podľa odseku 2 písm. a) až h).

(4) Evidencia hlavných usporiadateľov, bezpečnostných manažérov, usporiadateľov, dobrovoľníkov a delegátov zväzu je vedená v informačnom systéme športu.19)

(5) Údaje do evidencie podľa

1. odseku 1 písm. a) a b) bezodkladne spracúva správca informačného systému na základe rozhodnutí, ktoré sú mu zasielané súdmi a orgánmi činnými v trestnom konaní,
2. odseku 1 písm. c) až i) získava a bezodkladne spracúva správca informačného systému.

(6) Súdy a orgány činné v trestnom konaní oznamujú správcovi informačného systému uloženie zákazu účasti na športových podujatiach ako sankcie alebo ako predbežného opatrenia v trestnom konaní.

(7) Údaje z informačného systému sa poskytujú alebo sprístupňujú prokuratúre, súdom, obciam, okresným úradom v sídle kraja, Slovenskej informačnej službe, Vojenskému spravodajstvu, športovým zväzom a organizátorom podujatí, ak je to nevyhnutné na plnenie ich úloh podľa tohto zákona alebo osobitného predpisu.20)

(8) Ak ide o medzinárodné podujatie, správca informačného systému umožní v rozsahu podľa osobitného predpisu21) vstupovať do informačného systému orgánom, ktoré plnia úlohy Policajného zboru a bezpečnostného manažéra v štáte pôvodu hosťujúceho družstva alebo športovca, v rozsahu potrebnom na zabezpečenie riadneho priebehu podujatia.

(9) Údaje v evidencii podľa odseku 1 sa vedú v informačnom systéme päť rokov od vykonania trestu za spáchaný trestný čin, od vykonania sankcie, od uplynutia doby predbežného opatrenia podľa § 27 ods. 2, ochranného opatrenia alebo primeraného obmedzenia alebo odo dňa administratívneho vyhostenia. Ak v tejto lehote bude vykonaný nový záznam, údaje sa vedú až do uplynutia lehoty ustanovenej pre vedenie údajov na základe posledného záznamu.

§ 23

(1) Športový zväz je povinný 50 % sumy z uhradených pokút uložených v disciplinárnom konaní alebo v disciplinárnom konaní jeho členov za neslušnosti a výtržnosti účastníkov podujatia a za porušenie povinností organizátora podujatia alebo člena usporiadateľskej služby pri organizovaní podujatia použiť na výdavky na aktivity v oblasti zabezpečenia verejného poriadku a ochrany bezpečnosti, zdravia, mravnosti, majetku a životného prostredia na podujatiach a na výdavky na vzdelávacie aktivity v tejto oblasti.

(2) Príjmy a výdavky podľa odseku 1 a ich použitie športový zväz priebežne zverejňuje na svojom webovom sídle; to neplatí ak vedie príjmy a výdavky podľa odseku 1 na osobitnom bankovom účte. Na osobitnom bankovom účte musia byť údaje bezplatne, diaľkovo a nepretržite prístupné tretím osobám a musia zobrazovať prehľad platobných operácií v rozsahu údajov o sume, dátume zaúčtovania, mene a priezvisku platiteľa, alebo ak ide o právnickú osobu, názve platiteľa, texte účtovného zápisu a variabilnom symbole.“.

Poznámka pod čiarou k odkazu 19 znie:

„19) § 80 zákona č. 440/2015 Z. z. v znení zákona č. 354/2016 Z. z.“.

1. V § 24 ods. 1 písm. h) sa slová „zneužije oprávnenie“ nahrádzajú slovami „nesplní povinnosť“.
2. V § 24 ods. 1 sa vypúšťa písmeno w)

Doterajšie písmeno x) sa označuje ako písmeno w).

1. V § 24 ods. 1 písm. w) sa slová „ods. 6“ nahrádzajú slovami „ods. 1“.
2. V § 24 ods. 2 sa slová „q), r) a w)“ nahrádzajú slovami „q) a r)“.
3. V § 24 ods. 3 sa slová „a x)“ nahrádzajú slovami „a w)“.
4. V § 24 odsek 9 znie:

„(9) Pokuty podľa odsekov 2 až 4 a 6 sú príjmom štátneho rozpočtu.“.

1. V § 25 ods. 1 písm. h) sa slová „zneužije oprávnenie“ nahrádzajú slovami „nesplní povinnosť“.
2. V § 25 ods. 3 písm. b) sa slová „d), f) a h)“ nahrádzajú slovami „d) a f)“.
3. V § 25 ods. 7 až 9 sa za slová „možno uložiť pokutu“ vkladajú slová „od 50 eur“ a za slová „rizikovom podujatí“ sa vkladajú slová „od 100 eur“.
4. V § 25 ods. 10 sa za slová „uložiť pokutu“ vkladajú slová „od 100 eur“.
5. V § 25 ods. 11 sa za slová „uložiť pokutu“ vkladajú slová „od 500 eur“.
6. V § 26 ods. 1 písm. d) sa slová „písm. i)“ nahrádzajú slovami „písm. h)“.

1. V§ 26 ods. 1 písm. e) sa slová „písm. j)“ nahrádzajú slovami „písm. i)“.
2. V § 26 ods. 3 sa slová „do 1 500 eur“ nahrádzajú slovami „od 50 eur do 1 500 eur“ a slová „do 3 000 eur“ sa nahrádzajú slovami „od 100 eur do 3 000 eur“.
3. V § 26 odsek 5 znie:

„(5) Za priestupok podľa odseku 1 alebo odseku 2 sa uloží obmedzujúce opatrenie spočívajúce v zákaze účasti na určených podujatiach najmenej na šesť mesiacov.“.

1. V § 27 ods. 5 sa číslo „21“ nahrádza číslom „19“.
2. V § 27 ods. 6 sa vypúšťajú slová „alebo § 26“, slová „do 100 eur“ sa nahrádzajú slovami „od 30 eur do 200 eur“ a slová „do 300 eur“ sa nahrádzajú slovami „od 40 eur do 300 eur“.
3. V § 27 ods. 9 prvá veta znie: „Pokuty sú príjmom štátneho rozpočtu.“ a vypúšťa sa druhá veta.
4. V § 29 ods. 1 sa slová „všeobecný predpis o správnom konaní“ nahrádzajú slovami „správny poriadok“.
5. Za § 31a sa vkladajú § 31b a 31c, ktoré vrátane nadpisu nad § 31b znejú:

**„Prechodné ustanovenia k úpravám účinným od 1. januára 2020**

§ 31b

(1) Konania o správnych deliktoch a priestupkoch, ktoré sa začali a neskončili do 31. decembra 2019 sa dokončia podľa predpisov účinných do 31. decembra 2019.

(2) Príjmy z pokút vedené na samostatnom mimorozpočtovom účte zriadenom podľa predpisov účinných do 31. decembra 2019 sú od 1. januára 2020 príjmom štátneho rozpočtu. Národný športový zväz futbalu odvedie tieto príjmy do štátneho rozpočtu najneskôr do 31. januára 2020.

(3) Odborná príprava a skúška na nadobudnutie odbornej spôsobilosti hlavného usporiadateľa, bezpečnostného manažéra, usporiadateľa a delegáta zväzu, ktorá sa začala a neskončila do 31. decembra 2019, sa dokončí podľa predpisov účinných do 31. decembra 2019.

§ 31c

Ministerstvo vnútra vykoná do 31. decembra 2020 všetky úkony potrebné na zosúladenie informačného systému podľa predpisov účinných od 1. januára 2020 s informačnými systémami ministerstva vnútra.“.

**Čl. II**

Tento zákon nadobúda účinnosť 1. januára 2020.